ساندلیز، ٥٦ ساڵان، لە سەرەتای میژوو کاری لەناو تیم بەرنامەی  "ساترداي نايت لايڤ" سەرنج مەردم کیشاد.
دویای قاودانی لەپشت پەنج ساڵ لە کارکردنی وەگەرد تیمەگە، ساندلیز دەسکردە کار سینەمایی سەرکەفتگیگ، لەناوی پاڵەوانیەتی لەناو زیاتر لە ٣٠ فیلم رانێد، ک لە ٣ ملیار دۆلار لە گشت شوینەیل جەهان وەدەس هاورد.
دیبۆرا راتەر، خانمە وەڕیەوبەر ناوەند کنیدی لە راگەیانن خەڵاتەگە وت: ئادەم ساندلیز ئەرا زیاتر لە سی ساڵ وە فیلمەیل و مۆسیقای و بەشداریکردنەیل گرنگی لە بەرنامەی ساتردای نايت لایڤ جەماوەر فراوانيگ خوەشهاڵ کرد، ئادەم کەسایەتیەیلیگ دروس کرد هیشت بخەنیمن، و ئەوەنە خەنستیمنە تا بگیریمن.
هەرچەن جویر ئەکتەریگ کۆمیدیایی وەپلەی یەکەم وەناوبانگ بوی، باوجی ساندلیز هەمیش لە پیشکەشکردن رۆلەیل تراجیدی جویر دووسی مەوقەی سەرخوەشی و گەوهەرەیل مەورە نەدریاگ سەرکەفتگ بوی.
ئەوانەگ خەڵات مارک توین وەئاهەنگ بەشەوکردن خەڵات و پارچە ڤیدیۆ ریز لەلیان نریەێد.
